Source: http://docplayer.me/77917626-Kinnitatud-ameti-ja-kutsekogu-otsusega-kohtutaiturite-ja-pankrotihaldurite-koja-pohikiri-1-peatukk-uldsatted-1.html
Timestamp: 2019-09-19 06:59:09+00:00
Document Index: 1556213

Matched Legal Cases: ['KOHUS ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ']

Kinnitatud ameti- ja kutsekogu otsusega KOHTUTÄITURITE JA PANKROTIHALDURITE KOJA PÕHIKIRI 1. peatükk ÜLDSÄTTED 1. - PDF
Download "Kinnitatud ameti- ja kutsekogu otsusega KOHTUTÄITURITE JA PANKROTIHALDURITE KOJA PÕHIKIRI 1. peatükk ÜLDSÄTTED 1."
1 Kinnitatud ameti- ja kutsekogu otsusega KOHTUTÄITURITE JA PANKROTIHALDURITE KOJA PÕHIKIRI 1. peatükk ÜLDSÄTTED 1. Kohtutäiturite ja pankrotihaldurite koda (1) Kohtutäiturite ja pankrotihaldurite koda (edaspidi koda) tegutseb kohtutäituri seaduse ja käesoleva põhikirja alusel. (2) Koda on avalik-õiguslik juriidiline isik, mille liikmeteks on kõik kohtutäiturid ja kohtutäituri seaduse 25 lõikes 5 nimetatud kohtutäituri asendajad (edaspidi kohtutäitur) ning pankrotihaldurina tegutsemise õiguse saanud isikud (edaspidi pankrotihaldur). (3) Koda registreeritakse riigi- ja kohaliku omavalitsuse asutuste riiklikus registris. 2. Koja nime tõlge (1) Koja nime tõlge inglise keeles Chamber of Bailiffs and Trustees in Bankruptcy. (2) Koja nime tõlge vene keeles on Палата судебных исполнителей и банкротных управляющих. (3) Koja nime tõlge saksa keeles on Gerichtsvollzieher- und Insolvenzverwalterkammer. 3. Koja asukoht (1) Koja asukoht on Tallinn, Eesti Vabariik. (2) Koja postiaadress on koja eestseisuse aadress. 4. Koja sümbolid (1) Kojal on Eesti riigivapi kujutisega pitsat. (2) Kojal on õigus kasutada dokumentidel ja siltidel Eesti riigivappi sisaldavat tähist. 5. Koja organid (1) Koja organid on ametikogu, kutsekogu, eestseisus, ametikogu juhatus, kutsekogu juhatus, eksamikomisjon, revisjonikomisjon ja aukohus. (2) Koja organid lähtuvad oma tegevuses seadustest ja teistest õigusaktidest, sealhulgas koja organite otsustest ja koja põhikirjast. (3) Kohtutäitur ega pankrotihaldur ei tohi tegutseda koja organi liikmena, kui tema ameti- või kutsetegevus on peatatud või lõppenud. 6. Koja organi liikmele hüvitise maksmine ja kulutuste hüvitamine (1) Koja organisse kuulumise eest ja seal kohustuste täitmise eest võib eelarves rahaliste vahendite olemasolu korral maksta hüvitist. (2) Ametikogu otsusega määratakse hüvitise suurus ja maksmise kord kohtutäiturist liikmele. Kutsekogu otsusega määratakse hüvitise suurus ja maksmise kord pankrotihaldurist liikmele. Otsuses võib ette näha hüvitise maksmise ka eksamikomisjoni audiitorist liikmele. 2 (3) Koja esimehele makstakse esimehe ülesannete täitmise eest hüvitist koja eestseisuse määratud suuruses ja korras. (4) Koja aseesimehele makstakse hüvitist esimehe asendamise eest, kui esimees viibib ametikohustuste täitmisest eemal rohkem kui üks kuu. Hüvitise suurus määratakse eestseisuse otsusega. (5) Koja organisse kuulumisega ja seal kohustuste täitmisega kaasnevad vajalikud ja tõendatud kulutused hüvitab eelarveliste vahendite olemasolul koda.
2 (6) Koja organis kohustuste täitmisega kaasnevad kulutused hüvitatakse kuludokumentide alusel. Kulutuste hüvitamise otsustab vastavalt kulutuste kandjale ametikogu juhatus või kutsekogu juhatus. 2. peatükk KOJA LIIKMESUSE TEKKIMISE, PEATUMISE JA LÕPPEMISE KORD 7. Ametikogu liikmed Ametikogu liikmed on kohtutäiturid. 8. Ametikogu liikmesuse peatumine Kohtutäituri ametivolituste peatamisel loetakse tema ametikogu liikmesus peatunuks. Liikmesuse peatumise korral ei ole kohtutäitur kohustatud maksma koja liikmemaksu, täitma täiendusõppe kohustust ega osalema koja organite töös. 9. Ametikogu liikmesuse lõppemine Kohtutäituri ametist tagandamisel või vabastamisel lõpeb tema ametikogu liikmesus. 10. Kutsekogu liikmed Kutsekogu liikmed on pankrotihaldurid. 11. Kutsekogu liikmeks vastuvõtmine (1) Kutsekogu liikmeks vastuvõtmiseks peab pankrotiseaduse 57 lõikes 3 nimetatud isik esitama kutsekogu juhatusele kirjaliku avalduse. (2) Halduri eksami sooritanud ja kohtutäituri seaduse -s 96 ettenähtud väljaõppe läbinud isik esitab kutsekogu juhatusele digitaalselt allkirjastatud taotluse haldurina tegutsemise õiguse saamiseks. Taotlus esitatakse ühe aasta jooksul halduri eksami sooritamisest. Taotluses märgitakse kuupäev, millest alates soovitakse kutsekogu liikmeks vastuvõtmist. (3) Kutsekogu liikmeks astumise avalduses või taotluses kinnitab isik, et ta vastab pankrotihaldurile seaduses esitatavatele nõuetele ja puuduvad tema kutsekogu liikmeks vastuvõtmist välistavad asjaolud. 12. Kutsekogusse vastuvõtmise otsustamine (1) Kutsekogu juhatus otsustab kutsekogu liikmeks vastuvõtmise või sellest keeldumise ühe kuu jooksul avalduse või taotluse saamisest. 3 (2) Avalduse või taotluse rahuldamata jätmise otsus peab olema põhjendatud ja sisaldama otsuse vaidlustamise korda. (3) Otsuse ärakiri saadetakse taotluse esitanud isikule ja Justiitsministeeriumile. 13. Kutsekogu liikmesuse peatamine (1) Kutsekogu juhatus otsustab pankrotihaldurina tegutsemise õiguse peatamise pankrotihalduri taotluse alusel. Taotluses märgitakse pankrotihaldurina tegutsemise õiguse peatatud oleku periood. (2) Kutsekogu juhatus otsustab kutsekogu liikmesuse peatamise kuu aja jooksul taotluse saamisest. (3) Pankrotihaldurina tegutsemise õiguse peatamisel loetakse kutsekogu liikmesus peatatuks. Liikmesuse peatamise korral ei ole pankrotihaldur kohustatud maksma koja liikmemaksu, täitma täiendusõppe kohustust ega osalema koja organite töös. (4) Kutsekogu juhatus edastab otsuse kutsekogu liikmesuse peatamise või pankrotihaldurina tegutsemise õiguse taastamise või sellest keeldumise kohta pankrotihaldurile. 14. Kutsekogu liikmesuse lõppemine (1) Pankrotihaldurina tegutsemise õiguse lõppemisel või äravõtmisel lõpeb pankrotihalduri kutsekogu liikmesus.
3 (2) Pankrotihaldurina tegutsemise õiguse lõpetamiseks esitab isik avalduse kutsekogu juhatusele. Kutsekogu juhatus vaatab avalduse läbi ühe kuu jooksul selle saamisest. Kutsekogu juhatuse otsus saadetakse Justiitsministeeriumile. 15. Kutsekogust väljaarvamine (1) Saanud teada pankrotiseaduse 57 lõikes 6 nimetatud asjaolust või pankrotihaldurile distsiplinaarkaristuseks pankrotihaldurina tegutsemise keelu määramisest või kohtutäituri seaduse 97 lõikes 6 nimetatud ettepaneku saamisest, otsustab kutsekogu juhatus pankrotihalduri kutsekogust väljaarvamise ühe kuu jooksul. (2) Otsus peab olema põhjendatud ja sisaldama otsuse vaidlustamise korda. (3) Otsuse ärakiri saadetakse kutsekogust välja arvatud isikule ja Justiitsministeeriumile. 3. peatükk KOJA LIIKME ÕIGUSED JA KOHUSTUSED SUHETES KOJAGA 16. Õiguste teostamine ja kohustuste täitmine Koja liige peab oma õiguste teostamisel ja kohustuste täitmisel koja suhtes käituma vastavalt seadustele ja teistele õigusaktidele, sealhulgas koja organite otsustele ja kutse-eetika nõuetele. Koja liige peab teostama oma õigusi ja täitma oma kohustusi koja suhtes heas usus. 17. Koja liikme õigused suhetes kojaga Koja liikmel on õigus: 1) osaleda koja tegevuses; 2) osaleda oma küsimuse arutamisel koja organis; 4 3) esitada kirjalikke arvamusi ja ettepanekuid koja organi pädevuses olevate küsimuste kohta; 4) esitada ettepanekuid küsimuse võtmiseks koja organi päevakorda; 5) saada kojalt oma ameti- või kutsetegevusega seonduvatele õigustele kaitset. 18. Koja liikme kohustused suhetes kojaga (1) Koja liige on kohustatud ameti- või kutsekogu juhatust viivitamata teavitama järgmistest asjaoludest: 1) koja veebilehel avaldatavate andmete muutumisest; 2) pankrotihaldurite nimekirja kantavate andmete muutumisest; 3) akadeemilise kraadi saamisest; 4) koja liikmesuse peatamise alustest, mis teevad võimatuks kohtutäituri või pankrotihaldurina tegutsemise; 5) asjaoludest, mis teevad võimatuks kohtutäituri või pankrotihaldurina tegutsemise; 6) muudest olulistest asjaoludest. (2) Koja liige esitab avaldused ja muud dokumendid digitaalselt allkirjastatult, kui ei ole mõjuvat põhjust esitada neid muus vormis. 19. Õigus saada teavet (1) Ameti- või kutsekogu juhatuse poolt kohtutäiturile või pankrotihaldurile saadetud küsimusele vastab ja soovitud andmed esitab kohtutäitur või pankrotihaldur kümne tööpäeva jooksul kirja saamisest, kui kirjast ei tulene pikemat tähtaega. (2) Ameti- või kutsekogu liikmel on õigus saada ameti- või kutsekogu juhatuselt mõistliku aja jooksul informatsiooni juhatuse vastutusvaldkonda kuuluvate küsimuste kohta. 4. peatükk KOJA LIIKMEMAKS 20. Liikmemaksu arvestus ja tasumine (1) Ametikogu liige esitab liikmemaksu arvestuse ja tasub liikmemaksu ametikogu otsuses
4 ettenähtud suuruses ning tähtpäeval. Ametikogu juhatus kinnitab liikmemaksu arvestuse aruande vormi. (2) Kutsekogu liige esitab liikmemaksu arvestuse ja tasub liikmemaksu kutsekogu otsuses ettenähtud suuruses ning tähtpäeval. Kutsekogu juhatus kinnitab liikmemaksu arvestuse aruande vormi. 21. Liikmemaksu miinimumäär Liikmemaksu miinimummäär on vähemalt kolm protsenti koja eelarveaastal kohtutäituri tasuna laekunud summadest või pankrotihalduri tasuna või ajutise halduri tasuna kohtu määratud summadest, kuid mitte vähem kui 500 krooni kuus. 22. Viivis Liikmemaksu tasumise kohustuse täitmisega viivitamise korral peab oma kohustust rikkunud koja liige maksma ameti- või kutsekogule viivist. Viivise intressimäär on poolaasta kaupa 5 Euroopa Keskpanga põhirefinantseerimisoperatsioonidele kohaldatav viimane intressimäär enne iga aasta 1. jaanuari ja 1. juulit ning sellele lisandub seitse protsenti aastas. 23. Koja liikmemaksu tasumise järelevalve (1) Ameti- ja kutsekogu juhatus teostavad järelevalvet liikmemaksu tähtaegse tasumise üle. Juhatusel on järelevalve teostamisel õigus: 1) saada selgitusi esitatud arvestuse kohta; 2) saada kohtutäituri kontode väljavõtteid ja maksudeklaratsioone; 3) saada halduri ja ajutise halduri tasu määramise kohtumääruste ärakirju ja dokumente, mis tõendavad, et neile ei ole laekunud kohtumääruses ajutise halduri või halduri tasuks välja mõistetud summad. (2) Kohtutäitur ja pankrotihaldur vastavad juhatuse järelepärimisele ja esitavad nõutud informatsiooni viivitamata. 5. peatükk AMETI- JA KUTSEKOGU 24. Ameti- ja kutsekogu Ameti- ja kutsekogu otsustavad ühiselt kohtutäituri seaduse 83 lõike 3 kohaselt: 1) koja põhikirja vastuvõtmise; 2) koja arengukava vastuvõtmise; 3) liikmemaksu miinimummäära kinnitamise; 4) eestseisuse eelarveaasta tegevusaruande kinnitamise; 5) koja majandusaasta aruande kinnitamise; 6) kohtutäituri seaduse 71 lõikes 3 nimetatud juhul audiitori nimetamise. 25. Korraline ameti- ja kutsekogu (1) Korralist ameti- ja kutsekogu juhib ameti- ja kutsekogu juhataja, kes valitakse ameti- ja kutsekogul osalejate lihthäälteenamusega. (2) Ameti- ja kutsekogu protokollija valitakse ja päevakord kinnitatakse ameti- ja kutsekogul osalejate lihthäälteenamusega. (3) Hääletamine ameti- ja kutsekogul on avalik. Isikuvalimisel on hääletamine salajane. Hääletamine on salajane ka juhul, kui seda nõuab vähemalt ¼ ameti- ja kutsekogul osalevatest ameti- või kutsekogu liikmetest. (4) Ameti- ja kutsekogu toimumise kohta koostatakse protokoll. Protokollis kajastatakse muuhulgas: 1) ametikogu hääletustulemused ja otsused;
5 2) kutsekogu hääletustulemused ja otsused; 3) kas käesoleva põhikirja -s 23 nimetatud otsus on vastu võetud. (5) Ameti- ja kutsekogu protokollile kirjutavad alla ameti- ja kutsekogu juhataja ja protokollija. Ameti- ja kutsekogul vastu võetud otsuses eriarvamusele jäänud koja liikme nõudel protokollitakse tema eriarvamus. 6 (6) Eestseisus võib kutsuda ameti- ja kutsekogule külalisi, kellel ei ole otsuste vastuvõtmisel hääleõigust. 26. Erakorraline ameti- ja kutsekogu (1) Kui vähemalt üks kolmandik ameti- või kutsekogu liikmetest esitab taotluse erakorralise ameti- või kutsekogu kokkukutsumiseks, korraldab eestseisus erakorralise ameti- või kutsekogu kahe kuu jooksul taotluse saamisest. Kui taotletud on vaid kas ametikogu või kutsekogu kokkukutsumist, otsustab eestseisus, kas on vaja kokku kutsuda ameti- ja kutsekogu ühiselt. (2) Taotlus ameti- või kutsekogu kokkukutsumiseks ja päevakord esitatakse digitaalselt allkirjastatuna. Taotluse toetamiseks ameti- või kutsekogu liikme esitatud e-kiri ei pea olema digitaalselt allkirjastatud. 27. Otsuse vastuvõtmine ameti- või kutsekogu kokku kutsumata (1) Kui eestseisus otsustab otsuse vastu võtta kohtutäituri seaduse -s 84 sätestatud viisil, annab eestseisus hääletamiseks aega kuni kaks nädalat. (2) Otsuse eelnõule peab olema lisatud seletuskiri, märge otsuse eelnõu ettevalmistaja ja otsuse vastuvõtmiseks vajaliku häälte arvu kohta, hääletamise kord ning selgitus, kas hääletamine toimub ametikogus, kutsekogus või on otsuse vastuvõtmiseks vajalik ameti- ja kutsekogu ühine otsus. (3) Hääle annab ameti- või kutsekogu liige digitaalselt allkirjastatult. (4) Hilinenult esitatud hääli ei arvestata. (5) Hääletamise tulemused tehakse koja liikmetele teatavaks kolme tööpäeva jooksul arvates hääletamise lõppemisest. (6) Kui hääletamisest ei võta osa üle poole ameti- või kutsekogu liikmetest, korraldatakse kordushääletus. (7) Kui ka kordushääletusel ei osale üle poole ameti- või kutsekogu liikmetest, loetakse, et otsust ei ole vastu võetud. (8) Otsus on vastu võetud, kui selle poolt on hääletanud üle poole ameti- või kutsekogu liikmetest. Ühine otsus on vastu võetud, kui selle poolt on hääletanud üle poole nii ameti- kui ka kutsekogu liikmetest. 28. Koja organi liikmete valimine Koja organite liikmed valitakse järgmises järjekorras: 1) ametikogu ja kutsekogu juhatus; 2) eksamikomisjon; 3) revisjonikomisjon; 4) aukohus. 29. Protokolli ja otsuse kättesaadavaks tegemine (1) Ameti- ja kutsekogu protokoll ja otsus tehakse koja liikmetele elektrooniliselt kättesaadavaks. (2) Ametikogu protokoll ja otsus tehakse ametikogu liikmetele elektrooniliselt kättesaadavaks.
6 7 (3) Kutsekogu protokoll ja otsus tehakse kutsekogu liikmetele elektrooniliselt kättesaadavaks. (4) Ameti- ja kutsekogu protokoll ja otsus saadetakse Justiitsministeeriumile elektrooniliselt. 6. peatükk KOJA JUHTIMINE 30. Eestseisus (1) Eestseisusesse kuuluvad ametikogu juhatuse liikmed, kutsekogu juhatuse liikmed ja justiitsministri määratud isik. (2) Eestseisus on koja juhtorgan, kes juhib ja planeerib koja tegevust ning korraldab koja raamatupidamist ja muud aruandlust. Lisaks seaduses sätestatud ülesannetele korraldab eestseisus rahvusvahelist koostööd, esindab koda rahvusvahelistes kutseorganisatsioonides ja korraldab õigusaktide eelnõudele arvamuse andmise ning märgukirjadele ja selgitustaotlustele vastamise märgukirjale ja selgitustaotlusele vastamise seaduses kehtestatud korras. 31. Kantsler (1) Eestseisus nimetab ametisse koja kantsleri ja kinnitab otsusega tema ametijuhendi ning talle makstava tasu suuruse. Kantsleri ametikoha täitmiseks võib eestseisus korraldada avaliku konkursi. (2) Koja esimees sõlmib kantsleriga koja nimel töölepingu. (3) Koja kantsler korraldab koja tegevust, juhatab koja kantseleid ja tagab koja organite teenindamise. Kantsler allub koja esimehele. (4) Koja kantsler esindab koda eestseisuse määratud korras ja ulatuses. 32. Koja esimees Koja esimees esindab koda kõigis õigustoimingutes, korraldab eestseisuse tegevust ja juhatab eestseisuse koosolekuid. 33. Koja aseesimees (1) Esimehe äraolekul ja töövõimetuse korral korraldab eestseisuse tegevust esimehe asemel koja aseesimees. (2) Esimees teatab asendamise vajadusest aseesimehele ja koja kantslerile. Kui esimees ei saa aseesimehele asendamise kohustusest teatada, teeb seda koja kantsler. 34. Koja esimehe ja aseesimehe tagasikutsumise kord (1) Koja esimehe või aseesimehe võib eestseisus enne tema volituste tähtaja lõppemist tagasi kutsuda. Tagasikutsumise võib algatada vähemalt kolm eestseisuse liiget. Esimees või aseesimees, kelle tagasikutsumist otsustatakse, hääletamisest osa ei võta. (2) Koja esimehe või aseesimehe taotlusel vabastatakse ta ametist enne volituste tähtaja lõppemist. 35. Eestseisuse koosolek 8 (1) Eestseisuse koosolek toimub vastavalt vajadusele, kuid vähemalt kord kvartalis. (2) Eestseisuse koosoleku kutsub kokku ja seda juhatab koja esimees. (3) Koja esimees võib eestseisust kokku kutsuma volitada koja kantsleri. (4) Eestseisuse koosolek kutsutakse kokku e-posti teel. Liikmetele teatatakse koosoleku päevakord ning toimumise aeg ja koht vähemalt viis päeva enne koosoleku toimumist. (5) Kui koosoleku toimumise aeg ei sobi eestseisuse liikmetele ja koosoleku kvoorumit ei saada kokku, lükatakse koosolek edasi. (6) Kui koosolek on edasi lükatud, teatatakse eestseisuse liikmetele uue koosoleku toimumise aeg ja koht ning päevakord. Uus koosolek kutsutakse kokku käesolevas paragrahvis sätestatud
7 korras. (7) Eestseisuse koosolek on koja liikmetele avalik. Eestseisus võib koosoleku või selle osa kuulutada kinniseks. 36. Eestseisuse otsuse vastuvõtmine (1) Eestseisus on otsustusvõimeline, kui otsuse tegemisest võtab osa üle poole eestseisuse liikmetest. (2) Eestseisuse otsus on vastu võetud, kui selle poolt on hääletanud üle poole otsuse tegemisel osalenud eestseisuse liikmetest. Häälte võrdse jagunemise korral otsustab lahendamist vajava küsimuse koja esimees. 37. Eestseisuse koosoleku protokoll (1) Eestseisuse koosolek protokollitakse. Koja esimees määrab protokollija, kes ei pea kuuluma eestseisusesse. (2) Protokolli kantakse järgmised andmed: 1) koosoleku toimumise aeg ja koht; 2) koosolekul osalevate eestseisuse liikmete ja teiste kohalviibivate isikute nimed; 3) koosoleku juhataja ja protokollija nimi; 4) koosoleku päevakord; 5) päevakorrapunktide kohta esitatud dokumendid ja nende sisu lühikirjeldus; 6) koosolekul arutusel olnud küsimuste sisuline kirjeldus; 7) koosolekul vastuvõetud otsused; 8) koosoleku otsuses eriarvamusele jäänud eestseisuse liikme eriarvamuse sisu juhul, kui ta soovib oma eriarvamuse protokolli kandmist; 9) olulist tähtsust omavad muud asjaolud. (3) Protokoll saadetakse eestseisuse liikmetele e-posti teel kolme tööpäeva jooksul koosoleku toimumisest. Märkus protokolli muutmiseks esitatakse kolme tööpäeva jooksul teistele eestseisuse liikmetele ja protokollijale. (4) Koosoleku juhataja ja protokollija allkirjastavad protokolli pärast kokkulepitud märkuste sisseviimist ja see saadetakse eestseisuse liikmetele koosoleku juhataja poolt digitaalselt allkirjastatuna. (5) Eestseisuse koosoleku protokoll tehakse kättesaadavaks kõigile koja liikmetele koja veebilehe kaudu. Kui veebilehel protokolli kättesaadavaks tegemine ei ole võimalik, saadetakse protokoll liikmetele e-kirjaga Eestseisuse otsuse vastuvõtmine koosolekut kokku kutsumata (1) Eestseisus võib otsuseid vastu võtta koosolekut kokku kutsumata. (2) Koja esimees saadab eestseisuse liikmetele otsuse eelnõu ja selle selgitused ning info hääletamise korra kohta e-postiga. (3) Eestseisuse liikmed otsustavad lahendamist vajava küsimuse, vastates e-posti teel koja esimehele tema määratud tähtajaks. 39. Eestseisuse otsuse vaidlustamine Eestseisuse otsuse peale võib puudutatud isik esitada kaebuse halduskohtusse. 40. Ameti- ja kutsekogu juhatus (1) Ametikogu juhatus ja kutsekogu juhatus on koja alaliselt tegutsevad juhtorganid, kes juhivad koja tegevust ning viivad ellu ameti- ja kutsekogu ning eestseisuse otsuseid ja täidavad eestseisuse poolt delegeeritud ülesandeid ning antud korraldusi. Kumbki juhatus vastutab koja ülesannete täitmise eest oma ameti- või kutse valdkonnas.
8 (2) Ametikogu juhatusse kuulub kolm kohtutäiturit. Kutsekogu juhatusse kuulub kolm pankrotihaldurit. Kummagi juhatuse liikmete volituste tähtaeg on viis aastat. (3) Kui juhatuse liige lahkub juhatusest enne tema volituste tähtaja lõppemist, valitakse uus juhatuse liige, kelle volitused lõppevad juhatuse volituste lõppemisel. (4) Nii ameti- kui ka kutsekogu juhatus valib oma juhatuse liikmete hulgast juhatuse esimehe, kes korraldab juhatuse tööd. 41. Ametikogu juhatuse ülesanded Ametikogu juhatus: 1) viib ellu ametikogu ja eestseisuse otsuseid; 2) korraldab õigustatud isikutele teabe väljastamist kohtutäituri ametitegevuse raamatust; 3) osaleb koja arengukava eelnõu koostamisel ja eelarve koostamisel; 4) teostab järelevalvet liikmemaksu tähtaegse ja õige tasumise üle; 5) teostab järelevalvet ametikindlustuse olemasolu üle; 6) korraldab hea ametitava eelnõu koostamise; 7) korraldab kohtutäiturite nimekirja pidamist; 8) korraldab kohtutäituri ametitegevuse koondstatistika koostamise; 9) nimetab kohtutäiturile seaduses sätestatud juhtudel asendaja; 10) sõlmib kohtutäituri seaduse 25 lõikes 5 määratud kohtutäituri asendaja poolt ametitegevusega tekitatud kahju hüvitamiseks kohtutäituri seaduse 10 tingimustele vastava kindlustuslepingu; 11) täidab muid seadusest ja koja põhikirjast tulenevaid ülesandeid. 42. Kutsekogu juhatuse ülesanded Kutsekogu juhatus: 1) viib ellu kutsekogu ja eestseisuse otsuseid; 2) korraldab õigustatud isikutele teabe väljastamist koja arhiveeritud pankrotihalduri toimikutest; 3) osaleb koja arengukava eelnõu koostamisel ja eelarve planeerimisel ning koostamisel; 10 4) teostab järelevalvet liikmemaksu tähtaegse tasumise üle; 5) teostab järelevalvet kutsekindlustuse olemasolu üle; 6) koostab hea kutsetava eelnõu; 7) koostab ja peab pankrotihaldurite nimekirja; 8) nimetab pankrotihalduri kutse taotlejale juhendaja; 9) täidab muid seadusest ja koja põhikirjast tulenevaid ülesandeid. 43. Ametikogu ja kutsekogu juhatuse töökord (1) Ametikogu ja kutsekogu juhatuse töövorm on koosolek. (2) Ametikogu ja kutsekogu juhatuse koosolek toimub vähemalt kord kuus. (3) Ametikogu ja kutsekogu juhatuse koosoleku toimumise teate edastab esimees juhatuse liikmetele vähemalt kolm päeva enne koosoleku toimumist. (4) Koosoleku päevakorda võib võtta uusi päevakorrapunkte või muuta olemasolevat päevakorda. (5) Ametikogu ja kutsekogu juhatuse koosolek on koja liikmetele avalik. Juhatus võib koosoleku või selle osa kuulutada kinniseks. 44. Ametikogu ja kutsekogu juhatuse otsuse vastuvõtmine (1) Ametikogu ja kutsekogu juhatuse otsus võetakse vastu poolthäälteenamusega. Juhatus on otsustusvõimeline, kui otsuse tegemisel osaleb vähemalt kaks juhatuse liiget.
9 (2) Otsuse vastuvõtmisel häälte võrdse jagunemise korral on otsustav esimehe hääl. 45. Ametikogu ja kutsekogu juhatuse koosolek, protokoll ja otsus (1) Ametikogu ja kutsekogu juhatuse koosolekule, protokollile ja otsusele kohaldatakse käesoleva põhikirja -des sätestatut, kui käesolevast põhikirjast ei tulene teisiti. (2) Juhatuse koosoleku protokoll saadetakse juhatuse liikmetele, kantslerile ja koja esimehele ning justiitsministri määratud eestseisuse liikmele. (3) Kutsekogu juhatuse ja ametikogu juhatuse koosolekute protokollid tehakse kättesaadavaks vastava kogu liikmetele. 7. peatükk ANDMETE AVALDAMINE AMETI- JA KUTSETEGEVUSE KOHTA 46. Kohtutäiturite nimekirja pidamine (1) Kohtutäiturite ja nende büroode kohta nimekirja pidamist korraldab ametikogu juhatus. Nimekiri tehakse avalikkusele kättesaadavaks koja veebilehel. (2) Kohtutäituri kohta märgitakse nimekirja: 1) nimi; 2) tööpiirkond; 3) andmed hariduse kohta; 4) andmed kohtutäituri poolt osutatavate ametiteenuste kohta; 5) selle äriühingu nimi ja registrikood, mille osad või aktsiad kohtutäiturile kuuluvad; 6) büroo asukoht ja kontaktandmed; 11 7) büroo postiaadress ja lahtiolekuajad. (3) Nimekirjast kustutatakse kohtutäiturid, kelle nimekirja kandmise alus on ära langenud. (4) Nimekirjas avaldatakse info ametist lahkunud kohtutäituri ja tema täitetoimikute üleandmise kohta. (5) Nimekirja kantud kohtutäitur peab tagama andmete õigsuse. 47. Kohtutäituri abide nimekiri (1) Kohtutäituri abide kohta nimekirja pidamist korraldab ametikogu juhatus. Nimekiri tehakse avalikkusele kättesaadavaks koja veebilehel. Ametikogu juhatus kannab kohtutäituri taotluse alusel või omal algatusel nimekirja isikud, kes: 1) vastavad kohtutäituri abile esitatavatele nõuetele; 2) on töösuhtes kojaga või kohtutäituriga. (2) Nimekirjas märgitakse eraldi ära kohtutäiturite abid, kellel on õigus tegutseda kohtutäituri asendajana. (3) Nimekirjast kustutatakse kohtutäituri taotlusel või omal algatusel kohtutäituri abi, kelle suhtes käesoleva paragrahvi lõikes 1 sätestatud nimekirja kandmise alus on ära langenud. (4) Kohtutäitur peab viivitamata taotlema nimekirjas muudatuse tegemist, kui selline vajadus tekib seoses tema büroos töötava abiga. (5) Nimekirja märgitakse kohtutäituri abi nimi ja selle kohtutäituri nimi, kelle büroos abi töötab. 48. Kohtutäituri asendajate nimekiri (1) Kohtutäituri asendajate kohta nimekirja pidamist korraldab ametikogu juhatus. Nimekiri tehakse avalikkusele kättesaadavaks koja veebilehel. (2) Ametikogu juhatus kannab kohtutäituri taotlusel või omal algatusel nimekirja isikud, kes on enne 1. jaanuari 2010 atesteeritud või sooritanud kohtutäituri asendaja eksami. (3) Asendaja andmed kustutatakse nimekirjast tema volituste lõppemisel.
10 49. Pankrotihaldurite nimekiri (1) Pankrotihaldurite nimekirja pidamist korraldab kutsekogu juhatus. Pärast pankrotihaldurina tegutsemise õiguse andmist kantakse isiku andmed pankrotihaldurite nimekirja. Nimekiri tehakse avalikkusele kättesaadavaks koja veebilehel. (2) Pankrotihalduri kohta märgitakse nimekirja: 1) nimi ja kutsenimetus; 2) büroo ärinimi ja kontaktandmed; 3) pankrotihaldurina tegutsemise õiguse saamise kuupäev; 4) andmed hariduse kohta; 5) pankrotihaldurina tegutsemise õiguse peatamise ja äravõtmise aeg ja alus; 6) kutsekindlustuslepingu kehtivuse aeg; 7) selle äriühingu nimi ja registrikood või selle füüsilise isiku nimi ja isikukood, kelle pankrotimenetluses ta on kinnitatud halduriks. (3) Nimekirja kantud andmete õigsuse tagab pankrotihaldur. 50. Täitemenetlust puudutav väljavõte ja päring (1) Täitemenetluse läbiviimist puudutava väljavõtte väljastamist ja päringutele vastamist korraldab ametikogu juhatus. (2) Täitemenetluse läbiviimist puudutav väljavõte väljastatakse õigustatud isiku nõudel viie tööpäeva jooksul nõude esitamisest. 12 (3) Täitemenetlusi puudutavatele päringutele vastatakse viie tööpäeva jooksul päringu saamisest. 51. Pankrotihalduri toimikust teabe väljastamine (1) Koja arhiveeritud pankrotihalduri toimikust teabe väljastamist korraldab kutsekogu juhatus. (2) Koja arhiveeritud pankrotihalduri toimikust väljastatakse teavet õigustatud isiku nõudel viie tööpäeva jooksul nõude esitamisest. 52. Elatise võlgnike nimekiri Elatise võlgnike andmete avaldamist koja veebilehel korraldab ametikogu juhatus. Andmed veebilehele sisestab ja kustutab kohtutäitur. 8. peatükk EKSAMIKOMISJON JA EKSAMITE KORRALDUS 53. Eksamikomisjon (1) Eksamikomisjon moodustatakse viieliikmelisena viieks aastaks. (2) Eksamikomisjoni kuuluvad: 1) üks ametikogu valitud kohtutäitur; 2) üks kutsekogu valitud pankrotihaldur; 3) kaks justiitsministri määratud isikut; 4) üks audiitorkogu määratud audiitor. (3) Ametikogu valib eksamikomisjoni ühe kohtutäiturist asendusliikme, kes asendab kohtutäiturist liiget. (4) Kutsekogu valib eksamikomisjoni ühe pankrotihaldurist asendusliikme, kes asendab pankrotihaldurist liiget. 54. Eksamikomisjoni otsuse vastuvõtmine (1) Eksamikomisjon on otsustusvõimeline, kui otsuse tegemisel osaleb üle poole komisjoni liikmetest.
11 (2) Otsuste vastuvõtmisel häälte võrdse jagunemise korral on otsustav eksamikomisjoni esimehe hääl. 55. Eksamikomisjoni esimees (1) Eksamikomisjoni liikmed valivad endi hulgast esimehe lihthäälteenamusega. (2) Eksamikomisjoni esimees juhib eksamikomisjoni koosolekut. 56. Eksamikomisjoni töö korraldamine (1) Eksamikomisjoni koosoleku kutsub kokku ja töökorra määrab komisjoni esimees. (2) Eksamikomisjoni koosolek toimub koja asukohas, kui komisjoni esimees ei ole teatanud komisjoni liikmetele ja eksami sooritajatele teist koosoleku toimumise kohta. Koosolek võib toimuda elektrooniliselt. 13 (3) Eksamikomisjoni koosolekut juhib komisjoni esimees. Koosolek protokollitakse. 57. Eksami korraldus (1) Kohtutäituri eksam ja pankrotihalduri eksam korraldatakse Justiitsministeeriumi ettepanekul või koja algatusel vähemalt üks kord aastas. (2) Eksami kuulutab välja eksamikomisjon. Eksami ajakava otsustab komisjon enne eksami toimumist. (3) Eksami toimumise aja ja koha, eksamil osalemiseks vajalike dokumentide loetelu ning dokumentide esitamise tähtaja määrab komisjon. Teade eksami toimumise kohta avaldatakse koja veebilehel ja saadetakse avaldamiseks Justiitsministeeriumile. (4) Eksami viib läbi eksamikomisjon. 58. Eksami sisu (1) Kohtutäituri eksamil ja pankrotihalduri eksamil kontrollitakse eksamineeritava erialateadmisi ja isiksuseomaduste sobivust. Eksam koosneb erialateadmiste testist ja vestlusest. (2) Kohtutäituri eksami ja pankrotihalduri eksami erialateadmiste testi valdkonnad ja eksami hindamise kord on kehtestatud justiitsministri määrusega. 59. Kohtutäituri väljaõpe (1) Kohtutäituri väljaõpet korraldavad ametikogu juhatus ja eksamikomisjon. (2) Eksamikomisjon suunab kohtutäituri väljaõppele pärast kohtutäituri ametisse nimetamist. Eksamikomisjon koostab kohtutäiturile individuaalse väljaõppekava. (3) Väljaõppel olijale määrab ametikogu juhatus vähemalt kaks juhendajat. Juhendaja esitab väljaõppe lõppemisest arvates ühe nädala jooksul eksamikomisjonile kirjaliku põhistatud arvamuse kohtutäituri erialaste teadmiste, praktiliste ametialaste oskuste, analüüsivõime, iseloomuomaduste, suhtlemisoskuse, käitumise ja kohtutäituri ametiks sobivuse kohta. (4) Väljaõppekava täitmise kohta esitab kohtutäitur eksamikomisjonile aruande kuue kuu jooksul väljaõppekava kinnitamisest arvates. Kohtutäituri avalduse alusel võib eksamikomisjon väljaõppekava täitmise aruande esitamise aega pikendada. (5) Väljaõppekava täitmise aruande ja juhendajate arvamuste alusel loeb eksamikomisjon väljaõppe läbituks või mitteläbituks. (6) Kui eksamikomisjon hindab väljaõppe mitteläbituks või kohtutäituri tema isiksuseomaduste tõttu kohtutäiturina tegutsemiseks sobimatuks, teeb ametikogu juhatus justiitsministrile ettepaneku kohtutäituri ametist tagandamiseks. 60. Lepingu sõlmimine väljaõppel oleva kohtutäituriga (1) Väljaõppel oleva kohtutäituriga sõlmib koda tähtajalise töölepingu. (2) Ametikogu juhatus otsustab väljaõppel olevale kohtutäiturile makstava tasu suuruse. Tasu
12 makstakse igakuiselt. 61. Pankrotihalduri väljaõpe (1) Pankrotihalduri väljaõpet korraldavad kutsekogu juhatus ja eksamikomisjon. 14 (2) Pärast pankrotihalduri eksami sooritamist koostab eksamikomisjon pankrotihalduri kandidaadile individuaalse väljaõppekava. Pankrotihalduri väljaõppekava koostatakse arvestusega, et selle täitmine ei takista töötamist põhitöökohal. (3) Väljaõppel olijale määrab kutsekogu juhatus vähemalt kaks juhendajat. Juhendaja esitab väljaõppe lõppemisest arvates ühe nädala jooksul eksamikomisjonile kirjaliku põhistatud arvamuse kandidaadi erialaste teadmiste, praktiliste ametialaste oskuste, analüüsivõime, isiksuseomaduste, suhtlemisoskuse, käitumise ja pankrotihalduriks sobivuse kohta. (4) Väljaõppekava täitmise aruande esitab pankrotihalduri eksami sooritanud isik kümne kuu jooksul väljaõppekava kinnitamisest arvates. Kandidaadi avalduse alusel võib eksamikomisjon väljaõppekava täitmise aruande esitamise aega pikendada. (5) Väljaõppekava täitmise aruande ja juhendajate arvamuste alusel loeb eksamikomisjon väljaõppe läbituks või mitteläbituks. Eksamikomisjon võib jätta pankrotihalduri väljaõppe tulemused hindamata ja pikendada väljaõppe täitmise aega. (6) Kui eksamikomisjon hindab väljaõppe mitteläbituks või pankrotihalduri eksami sooritanud isiku isiksuseomaduste tõttu pankrotihaldurina tegutsemiseks sobimatuks, ei anta talle pankrotihaldurina tegutsemise õigust. 62. Täiendusõppe kohustuse täitmise kontrollimine (1) Täiendusõppe kohustuse täitmist kontrollib eksamikomisjon kord viie aasta (hindamisperiood) jooksul. Koja liikmete täiendusõppe kohustuse täitmise kontrollimise ajakava koostamise korraldab koja kantsler. Ta esitab ajakava selle iga aasta 15. jaanuariks eksamikomisjoni esimehele. (2) Eksamikomisjon saadab vähemalt kaks kuud enne hindamisperioodi lõppemist isikule teate hindamisperioodi lõppemise kohta ning selgitab, millised andmed ja milliseks tähtpäevaks tuleb täiendusõppe kohustuse täitmise kohta esitada. (3) Kui isik ei ole hindamisperioodi jooksul läbinud täiendusõpet nõutavas mahus või ei ole määratud tähtpäevaks eksamikomisjonile täiendusõppe läbimise kohta andmeid esitanud, saadab eksamikomisjon isikule teate eksamile suunamise ja eksami tegemise võimaluste kohta. Eksam tuleb sooritada nelja kuu jooksul arvates eksamile suunamisest. Kui isik eksamit ei soorita, suunatakse ta korduseksamile. Eksamile mõjuva põhjuseta ilmumata jätmise korral loetakse eksam mittesooritatuks. (4) Eksamikomisjon kehtestab juhendi erialase teadus- ja pedagoogilise töö arvestamiseks täiendusõppe kohustuse täitmise hindamisel. Juhend avaldatakse koja veebilehel. 9. peatükk REVISJONIKOMISJON 63. Revisjonikomisjon (1) Revisjonikomisjon kontrollib koja majandustegevust ja asjaajamist. Revisjonikomisjonil on õigus saada koja organitelt, esimehelt ja kantslerilt oma ülesannete täitmiseks vajalikke dokumente ning teavet. (2) Koja eestseisus esitab koja tegevusaruande ja majandusaasta aruande enne ameti- ja kutsekogule kinnitamiseks esitamist revisjonikomisjonile arvamuse avaldamiseks. 15 Tegevusaruande ja majandusaasta aruande kontrollimisel jälgib revisjonikomisjon ka
13 kontrollitava perioodi eelarve vastavust arengukavale. Revisjonikomisjon esitab oma arvamuse eestseisusele ning ameti- ja kutsekogule. 64. Revisjonikomisjoni esimees (1) Revisjonikomisjon valib oma liikmete hulgast esimehe. (2) Revisjonikomisjoni tööd korraldab ja koosolekut juhatab revisjonikomisjoni esimees. 65. Revisjonikomisjoni töökorraldus (1) Revisjonikomisjoni töövorm on koosolek. (2) Revisjonikomisjoni koosolek toimub vastavalt vajadusele, kuid vähemalt kaks korda aastas. (3) Revisjonikomisjoni koosoleku kutsub kokku revisjonikomisjoni esimees omal algatusel või komisjoni liikmete, koja esimehe, ameti- või kutsekogu juhatuse nõudel. (4) Vähemalt viis päeva enne koosoleku toimumist edastab revisjonikomisjoni esimees komisjoni liikmetele koosoleku päevakorra. Päevakord edastatakse e-posti teel. Revisjonikomisjoni liikmed võivad teha ettepanekuid päevakorra muutmiseks. 66. Revisjonikomisjoni koosoleku pidamine (1) Revisjonikomisjon on otsustusvõimeline, kui sellest võtavad osa kõik komisjoni liikmed. (2) Kui revisjonikomisjoni koosoleku pidamiseks puudub vajalik kvoorum, otsustab komisjoni esimees vajaduse korral erakorralise koosoleku kokkukutsumise. Erakorraliselt kokkukutsutud koosolek on otsustusvõimeline sõltumata osavõtjate arvust. (3) Revisjonikomisjon võtab otsuseid vastu häälteenamusega. Häälte võrdse jagunemise korral on otsustav esimehe hääl. (4) Revisjonikomisjoni koosolek on kinnine. Revisjonikomisjoni koosolekul võivad viibida revisjonikomisjoni poolt kutsutud isikud. 67. Revisjonikomisjoni koosoleku protokoll Revisjonikomisjoni koosoleku protokollile kohaldatakse eestseisuse protokolli kohta sätestatut. 10. peatükk AUKOHUS JA AUKOHTUMENETLUSE ALGATAMINE 68. Aukohtu ülesanded (1) Aukohus võib lahendada: 1) koja otsustest ning heast ameti- ja kutsetavast tulenevate kohustuste süülise täitmata jätmise või mittenõuetekohase täitmise süütegusid; 2) kohtutäituri või pankrotihalduri käitumise kohta esitatud kaebusi; 3) kohtutäituri või pankrotihalduri tegevuse kohta esitatud kaebusi või algatatud distsiplinaarasju, mille on arutamiseks andnud Justiitsministeerium. 69. Aukohtu moodustamine (1) Aukohus moodustatakse seitsmeliikmelisena viieks aastaks. 16 (2) Aukohtusse kuulub kolm kohtutäiturit, kolm pankrotihaldurit ja üks justiitsministri määratud isik. (3) Aukohus arutab asja vähemalt kolmeliikmelises koosseisus. Kui aukohtumenetlus viiakse läbi kohtutäituri suhtes, osaleb asja arutamisel vähemalt kaks kohtutäiturit. Kui aukohtumenetlus viiakse läbi pankrotihalduri suhtes, osaleb asja arutamisel vähemalt kaks pankrotihaldurit. (4) Aukohus koostab iga kalendriaasta alguses asjade arutamiseks aukohtu liikmete osalemise järjekorra. Järjekord koostatakse eraldi kohtutäiturite ja pankrotihaldurite süütegude
14 arutamiseks. Aukohtu koosseis konkreetses aukohtumenetluses moodustatakse asjade arutamise järjekorra alusel. (5) Kui aukohtu liige ei saa arutatavas asjas olla erapooletu, peab ta end taandama. Taandamise korral võtab asja arutamisest osa järjekorras järgmine liige. 70. Aukohtu otsuse vastuvõtmine Aukohus võtab otsuse vastu asja arutamisel osalenud liikmete häälteenamusega. 71. Aukohtu esimees (1) Aukohtu esimees korraldab aukohtu tööd. (2) Aukohtu liikmed valivad aukohtu esimehe kohtutäituritest ja pankrotihalduritest liikmete seast. 72. Aukohtu otsuse sisu (1) Aukohtu otsus on lahend, millega aukohus asja sisuliselt otsustab. (2) Aukohtu otsus peab olema seaduslik ja põhjendatud. Otsuse sissejuhatavas osas märgitakse otsuse tegemise aeg, viimase aukohtu istungi aeg, otsuse teinud aukohtu liikmete nimed ning selle isiku nimi, kelle suhtes distsiplinaarmenetlus on algatatud. Otsuse kirjeldavas osas märgitakse põhilist sisu esile tuues distsiplinaarsüüteo tunnused, mille alusel aukohtumenetlus läbi viidi, nende kohta esitatud väited, vastuväited ning tõendid. Otsuse põhjendavas osas märgitakse põhjendused, millele otsus faktiliselt ja õiguslikult tugineb. Otsuse resolutiivosas märgitakse distsiplinaarsüüteo asjale antud lahendus. Kui aukohus tuvastab isiku tegevuses distsiplinaarsüüteo puudumise, võib aukohtu otsuse põhjendava osa esitada kokkuvõtlikult. (3) Aukohtu otsus vormistatakse kirjalikult ja sellele kirjutavad alla kõik asja otsustamisel osalenud aukohtu liikmed. 11. peatükk KOHTUTÄITURITE JA PANKROTIHALDURITE KOJA EELARVE, ARENGUKAVA JA VARA 73. Koja eelarve (1) Koja eelarveaasta on kalendriaasta. Koja eelarve kinnitab eestseisus hiljemalt eelarveaastale eelneva aasta detsembris. (2) Eestseisus kinnitab koja eelarve, mis koosneb ametikogu eelarveosast, kutsekogu eelarveosast ja ühisest eelarveosast. 17 (3) Ühises eelarveosas kajastatakse tulu ja kulu, mis on seotud nii ameti- kui ka kutsekogu tegevusega, koja tulu ja kulu, mis ei ole otseselt seotud ei ameti ega kutsekogu tegevusega, ning koja ülalpidamiskulu. Ametikogu eelarveosas ja kutsekogu eelarveosas kajastatakse üksnes vastava kogu tegevusega seotud koja tulu ja kulu. (4) Ühises eelarveosas kajastatavate kulude katteks eraldatakse rahalised vahendid nii ameti-kui ka kutsekogu eelarveosa arvelt. Ühise eelarveosa jaoks eraldatav summa jaotatakse ameti-ja kutsekogu vahel proportsionaalselt, lähtudes kummagi kogu liikmete arvust, kui eestseisus ei otsusta teisiti. Otsuse poolt peab olema kaks kolmandikku eestseisuse liikmetest. 74. Koja majandusaasta Koja majandusaasta on kalendriaasta. 75. Koja arengukava (1) Koja eelarve ja tegevuse planeerimise aluseks on koja arengukava, millega seatakse koja ning kohtutäituri ametitegevuse ja pankrotihalduri kutsetegevuse arengu eesmärgid järgnevaks neljaks eelarveaastaks. Arengukava vaadatakse üle vähemalt iga kahe aasta järel.
15 (2) Arengukava eelnõu koostamise korraldab koja eestseisus, arvestades kojale õigusaktidega antud ülesandeid. Arengukava eelnõu tuleb enne ameti- ja kutsekogule vastuvõtmiseks esitamist kooskõlastada Justiitsministeeriumiga. 76. Koja vara (1) Koja vara moodustub: 1) kohtutäiturite ja pankrotihaldurite kohustuslikest liikmemaksudest; 2) aukohtu otsuse alusel laekuvatest trahvidest; 3) koja vahendite paigutamisest saadavast tulust; 4) annetustest; 5) muudest laekumistest. (2) Koja eestseisus võib anda ametikogu eelarveosa arvelt kohtutäiturile ametitegevuse alustamiseks või ametitegevusega seotud oluliste muudatuste elluviimiseks laenu või tagada samal otstarbel kohtutäituri võetavat laenu. (3) Justiitsministri, ameti- või kutsekogu või revisjonikomisjoni nõudel määrab eestseisus koja majandustegevuse või majandustegevuse aastaaruande audiitorkontrolli. Audiitorkontrolli viib läbi ameti- ja kutsekogu nimetatud audiitor.